
	Лица за контакт:
	Телефон и ел. поща:

	Даниела Фърцова – главен директор на Главна дирекция „Контрол в лозаро-винарския сектор“;
	телефон за връзка: 02 9708 116
електронна поща: d.fartzova@eavw.com

	Константин Драганов – началник на отдел „Регулаторни мерки и производствен потенциал“;
	телефон за връзка: 02 9708 113
електронна поща: kdraganov@eavw.com

	Михаела Толочик – главен счетоводител, дирекция „Административно, правно обслужване и финансово-стопански дейности“.
	телефон за връзка: 02 9708 104/125
електронна поща: mihaela.tolochik@eavw.com

	1. Проблем/проблеми за решаване: 
Необходимост от актуализиране размера на таксите, които се събират по Закона за виното и спиртните напитки от Изпълнителна агенция по лозата и виното и привеждането им в съответствие със Закона за въвеждане на еврото в Република България и Националния план за въвеждане на еврото в Република България.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
В резултат на извършен анализ на действащото законодателство и идентифициране на необходимостта от изготвяне на нов Закон за виното и спиртните напитки (ЗВСН) и свързаните с него подзаконови актове, съобразени с изискванията на правото на Европейския съюз, се подготвя проект на нов законов акт. До момента предложените промени в законодателството, чрез проект на нов ЗВСН не са реализирани, което налага приемане на Тарифа за таксите, съгласно сега действащия закон. Прилаганата в момента Тарифа за таксите, които се събират от Изпълнителна агенция по лозата и виното е приета с Постановление № 218 на Министерския съвет от 2022 г., (обн., ДВ, бр. 62 от 2022 г.) на основание чл. 2, ал. 5 от Закона за виното и спиртните напитки (ЗВСН 2012) не съответства на икономическата реалност. Създалата се ситуация води до установяване на специфични проблеми, свързани с дейността на специализираната администрация, отговаряща за прилагането на закона и невъзможността за събиране на предвидените такси за извършваните административни дейности и услуги. През последните години няколко пъти е увеличаван размера на минималната и на средната работни заплати.  Има инфлационен растеж, увеличени са и административните разходи.
За периода 2022 – 2025 г. специфичните материални разходи за издръжка на акредитираните лаборатории са отбелязали сериозен пазарен скок в цените. Стойността на лабораторната стъклария е нараснала с коефициент 1,80, а на химикалите и реактивите – с коефициент 1,43, което е довело до средно увеличение на общата себестойност на анализите с коефициент 1,38. Успоредно с това средната брутна работна заплата на експертите в ИАЛВ е нараснала от 1 434 лв. на 2 327 лв. – необходимо е увеличение с коефициент 1,62 с цел задържане на квалифициран персонал, което обаче генерира сериозен ръст в преките разходи за труд при предоставяне на услугите. Отчетените общи приходи за 2025 г. в размер на 238 575 лв. покриват единствено критичния минимум от преките материални разходи, но не и пълната себестойност на услугите (труд, амортизация и непреки разходи), което налага непланирано дофинансиране от държавния бюджет.
С предложения проект на Постановление Тарифата се привежда в пълно съответствие с императивните изисквания на § 6, ал. 1, т. 2 от Преходните и заключителни разпоредби на Закона за въвеждане на еврото в Република България и в изпълнение на Националния план за въвеждане на еврото. Всички съществуващи държавни такси са преизчислени и фиксирани в евро, осигурявайки техническото им представяне съгласно изискванията на чл. 12 и чл. 13 от Закона за въвеждане на еврото в Република България. Това гарантира пълна правна сигурност и съответствие с новата разходоориентирана себестойност на услугите.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да се реши в рамките на действащата тарифа, чрез промяна в организацията на работа и/или чрез въвеждане на нови технологични възможности, тъй като основната причина за предложеното приемане на Тарифа за таксите, които се събират от Изпълнителна агенция по лозата и виното, е  актуализирането цените на услугите във връзка с действащите пазарни цени. Таксите са предвидени при предоставяне на административни услуги, заявени по искане на физически и юридически лица.
1.3. Посочете защо действащата нормативна рамка не позволява решаване на проблема/проблемите.
Действащата в момента Тарифа за таксите, които се събират от Изпълнителната агенция по лозата и виното е приета с Постановление № 218 на Министерския съвет от 2022 г., (обн., ДВ, бр. 62 от 2022 г.) на основание чл. 2, ал. 5 от Закона за виното и спиртните напитки (ЗВСН 2012) не отговаря на завишените разходи, които ИАЛВ прави сега. Също така изменението на минималната и на средната работни заплати, нарасналата инфлация и увеличените административни разходи през последните години налагат изменение на действащата тарифа.
1.4. Посочете задължителните действия, произтичащи от нормативни актове от по-висока степен или актове от правото на ЕС.
С проекта не се транспонират нормативни актове на институции на Европейския съюз.
1.5. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?
Последващи оценки на въздействие на нормативния акт и анализ на изпълнението на политиката не са извършвани.

	2. Цели:
Цел 1 – Постигане на разходоориентиран размер на таксите, събирани от ИАЛВ, чрез увеличение на таксите в Тарифата, с цел покриване на себестойността на услугите.
Цел 2 – Обезпечаване на финансовата и техническа устойчивост на двете акредитирани изпитвателни лаборатории на ИАЛВ в София и Пловдив за изпълнение на контролните им функции.
Цел 3 – Привеждане на държавните такси в съответствие със Закона за въвеждане на еврото в Република България, чрез определянето им в евро.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
1. Първостепенен разпоредител с бюджет, чийто бюджет засяга проекта на Тарифа на таксите – 1 бр.
Министерство на земеделието и храните
2. Второстепенен разпоредител с бюджет, чийто бюджет засяга проекта на Тарифа на таксите – 1 бр.
Изпълнителна агенция по лозата и виното
3. Стопански субекти, осъществяващи дейностите: общо 4 245 стопански субекти, в т.ч.: регистрирани гроздопроизводители, съгласно сега действащия ЗВСН – 3 895 бр.; производители на вино, оцет и ароматизирани лозаро-винарски продукти – 350 бр.
Това са регистрирани гроздопроизводители, винопроизводители, включително производители на ароматизирани лозаро-винарски продукти, плодово вино, продукти на основата на плодово вино и производителите на оцет в ИС „Лозарски регистър“, поддържана от Изпълнителна агенция по лозата и виното.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание:
Този вариант се характеризира с непредприемането на никакви действия, които да допринесат за постигане на описаните цели. Несъответствието между размера на сега действащите такси и реалните преки и непреки разходи за определяне на този размер ще продължи да съществува. Не се инициира приемане на Тарифа за таксите, които се събират от Изпълнителна агенция по лозата и виното по Закона за виното и спиртните напитки (ЗВСН 2012). Действащата Тарифа остава непроменена. В краткосрочен план няма да се промени финансовата тежест за бизнеса. Негативните последици обаче са критични: разходите за издръжка и заплати в ИАЛВ ще продължат драстично да надвишават приходите. Лабораториите рискуват да изгубят официалната си акредитация по БДС EN ISO/IEC 17025 поради липса на средства за поддръжка, което ще парализира износа и контрола на пазара.
Съществуващите държавни такси, които се събират на основание Тарифата за таксите, няма да бъдат преизчислени в евро. Няма да бъде спазен Закона за въвеждане на еврото в Република България.
Положителни (икономически/социални/екологични) въздействия:
Няма да се увеличи административната и финансовата тежест за пряко заинтересованите лица (гроздо- и винопроизводители). Не са идентифицирани други положителни икономически, социални и екологични въздействия вследствие на прилагането на този вариант.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Несъответствието между размера на сега действащите такси, извършвани от администрацията и реалните преки и непреки разходи за извършването на съответните административни услуги и дейности ще продължи да съществува, като по този начин постъпващите такси няма да покриват разходите по дейности, които са извършени за предоставяне на услугите. Разходите ще надвишават приходите от тези такси. Това налага допълнителна бюджетна субсидия на тези дейности, което води до допълнителни разходи за държавния бюджет.
Съществуващите държавни такси няма да бъдат приведени в съответствие с настъпилите промени в стойността на разходите за материали и услуги, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност. Липсата на регламентирани такси няма да позволи тяхното събиране от физически и юридически лица, желаещи да ползват съответните административни услуги, обвързани с предварителното заплащане на такива.
Няма да бъде спазен Закона за въвеждане на еврото в Република България.
(върху всяка заинтересована страна/група заинтересовани страни)
Специфични въздействия: Не са идентифицирани специфични въздействия при този вариант.
Въздействия върху малките и средните предприятия: Не са идентифицирани.
Административна тежест: При този вариант административната тежест не се променя. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на Постановление на Министерския съвет за приемане на Тарифа за таксите, които се събират от Изпълнителна агенция по лозата и виното“
Описание:
С приемането на проекта ще се актуализира размера на съответните услуги, съобразени с действащото законодателство. Новият размер ще съответства на актуалните икономически условия и разходите на административния орган за предоставяне на тези услуги след остойностяване, в т. ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. По този начин съществуващите държавни такси ще бъдат приведени в съответствие с настъпилите промени в стойността на разходите, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност и са изготвени план-сметки към съответните такси, които се предлага да бъдат завишени.
Актуализирани са таксите, събирани от ИАЛВ за извършване на физико-химичен и/или микробиологичен анализ, като те са увеличени спрямо утвърдените стойности в сега действащата тарифа. Промяната е обусловена най-вече от увеличените разходи за консумативи и разходите, свързани с издръжката на тази дейност. Гроздо- и винопроизводителите ще заплащат по-високи такси за предвидените в ЗВСН услуги, но не се очаква това да доведе до съществена финансова тежест за производителите.
Размерът на таксите е изцяло съобразен с разходите, които администрацията прави за предоставянето им при съобразяване с Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност.
В този случай се постига съответствие с действащото законодателство по отношение на правното основание за събиране на таксите.
В тази връзка, е направено предложение за увеличение на разходите за текущите разходи за  издръжка по бюджета на МЗХ (респективно бюджета на ИАЛВ – за издръжка и други разходи), за извършваните административни услуги и дейности по реда на ЗВСН.
Проектът на Постановление на Министерския съвет за приемане на Тарифа за таксите, които се събират от Изпълнителна агенция по лозата и виното по Закона за виното и спиртните напитки не предвижда предоставянето на бърза услуга или на такава по електронен път.
Постъпване на допълнителни финансови средства в държавния бюджет вследствие на увеличените държавни такси, дължими по ЗВСН; справедливо определяне размера на съответната такса, съобразен с реалното време и действително направените разходи за извършване на услугата. Изчислено е финансово въздействие върху държавния бюджет на предложения проект за приемане на Тарифата за таксите, които се събират по Закона за виното и спиртните напитки от Изпълнителна агенция по лозата и виното, като очаквания размер на приходите, които ще постъпят допълнително в държавния бюджет в годишен размер е 35 200 евро.
С предложения проект на Постановление Тарифата се привежда в пълно съответствие с императивните изисквания на § 6, ал. 1, т. 2 от Преходните и заключителни разпоредби на Закона за въвеждане на еврото в Република България и в изпълнение на Националния план за въвеждане на еврото. Всички съществуващи държавни такси са преизчислени и фиксирани в евро, осигурявайки техническото им представяне съгласно изискванията на чл. 12 и чл. 13 от Закона за въвеждане на еврото в Република България. Това гарантира пълна правна сигурност и съответствие с новата разходоориентирана себестойност на услугите.
Положителни (икономически/социални/екологични) въздействия:
С приемането на проекта на акт е налице пряко финансово въздействие върху стопанските субекти, изразяващо се в увеличаване на техните производствени разходи за получаване на административни и лабораторни услуги. Общото годишно финансово натоварване за целия сектор възлиза на 35 200 евро общо. Административният товар е разпределен пропорционално  базирано на реалния брой заявки за услуги за последната календарна година (2025).
· Лабораторни услуги (чл. 1 – чл. 3): Повишението е изчислено на база себестойност и варира според сложността на анализите (нарастване със среден коефициент 1.29).
· Административни услуги (чл. 4 – чл. 8): Индивидуалното поскъпване на услуга е минимално, като промяната е представена чрез съответните коефициенти на нарастване в таблицата по-долу:

	Правно основание в проекта
	Наименование на административната такса
	Стара такса
(в €)
	Нова такса
(в €)
	Коефициент на нарастване

	По чл. 2 и 3
	Протокол от изпитване
	2,56
	4,00
	1,56

	По чл. 2 и 3
	Изпитване на вторичен продукт
	38,35
	58,00
	1,51

	По чл. 4
	Сертификат за безопасност за износ в трети страни (издава се, когато държавата вносител е въвела такова изискване)
	10,23
	28,00
	2,73

	По чл. 5
	Сертификат за произход на грозде
	1,53
	5,00
	3,26

	По чл. 6
	Заявление за промяна на обстоятелства
	6,14
	17,00
	2,76

	По чл. 7
	Заявление за промяна в структурата
	6,14
	20,00
	3,25

	По чл. 8
	Удостоверение за сортово вино
	10,23
	33,00
	3,22



Количественото изражение на допълнителния годишен административен товар за бизнеса от услуги по чл. 4 – чл. 7 възлиза на 12 176,52 евро на година, разпределено по услуги на база данните от 2025 г. е както следва: чл. 4 (13 бр. износа × 17,77 € = 231,01 €); чл. 5 (883 бр. сертификати × 3,47 € = 3 064,01 €); чл. 6 (158 бр. платени заявления × 10,86 € = 1 715,88 €); чл. 7 (517 бр. платени заявления × 13,86 € = 7 165,62 €). Остатъкът до общата сума от 35 200,00 евро се формира от извършените 2 329 бр. лабораторни анализи по чл. 1 – чл. 3.
Разпределена между всички 4 245 заинтересовани лица в сектора, тази допълнителна тежест възлиза на средно под 9 евро на година за един стопански субект. Тъй като тези услуги имат инцидентен характер (заявяват се еднократно или при промяна в структурата на лозарското стопанство, а не ежедневно), това увеличение няма да окаже негативно кумулативно влияние върху общата финансова стабилност на производителите.
С предложеният проект на Постановление Тарифата за таксите, които се събират от Изпълнителната агенция по лозата и виното ще се приведе в съответствие с изискванията на Закона за въвеждане на еврото в Република България и е в изпълнение на Националния план за въвеждане на еврото в Република България.
(върху всяка заинтересована страна/група заинтересовани страни)
Отрицателни (икономически/социални/екологични) въздействия: 
Не се очаква отрицателно икономическо, социално и екологично въздействие.
Отрицателни въздействия биха се идентифицирали при пряко заинтересованите лица (гроздо- и винопроизводители), поради повишаването на събираните такси, което води до повишаване на административната тежест. Целта е да се събират пропорционални такси спрямо действително извършената услуга.
(върху всяка заинтересована страна/група заинтересовани страни)
Специфични въздействия: Не са идентифицирани специфични въздействия.
Въздействия върху малките и средните предприятия: 
За услугите, които администрацията предоставя ще бъдат въведени по-високи такси. По този начин се постига баланс между ползите и разходите на администрацията и частните субекти. Така частните субекти няма да получават услуга за сметка на бюджета, а ще бъдат натоварени с допълнителни, но несъществени разходи.
Административна тежест:
Ще се повиши, както за юридическите лица, така и за физическите лица, регистрирани съгласно ЗВСН като гроздо- и винопроизводители, като предвижданите разходи ще са несъществени от гледна точка на техния размер. Стойността на извършваните лабораторни анализи отбелязва нарастване със среден коефициент 1,29. Изчислено е финансово въздействие върху държавния бюджет на предложения проект за приемане на Тарифата за таксите, които се събират по Закона за виното и спиртните напитки от Изпълнителна агенция по лозата и виното, като очаквания размер на приходите, които ще постъпят допълнително в държавния бюджет в годишен размер е 35 200 евро.
(въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
„Без действие“
	Вариант 2
„Приемане на акта“

	Ефективност
	Цел 1
	Ниска
	Висока

	
	Цел 2
	Ниска
	Висока

	Ефикасност
	Цел 3
	Ниска
	Висока

	
	Цел 1
	Ниска
	Висока

	Съгласуваност
	Цел 2
	Ниска
	Висока

	
	Цел 3
	Ниска
	Висока

	
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока



· Вариант 1: Предимство – няма първоначално финансово натоварване за сектора. Недостатъци – риск от спиране на лабораторната дейност, недостиг на субсидиите от държавния бюджет.
· Вариант 2: Предимства – пълно финансово обезпечаване на контрола, икономическа устойчивост, 100% разходоориентираност на таксите и валутно съответствие. Недостатък – минимално увеличение на административния товар (под 9 евро средно на субект годишно).
Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъде постигната заложената цел, поради което Вариант 2 е препоръчителния вариант.
1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите: ефективност, чрез която се измерва степента, до която вариантите постигат целите на предложението;ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант: 
По проблем 1: Вариант 2 „Приемане на Постановление на Министерския съвет за приемане на Тарифа за таксите, които се събират от Изпълнителната агенция по лозата и виното“
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Извършването на лабораторни анализи по искане на физически и юридически лица, нямат характер на административна услуга по смисъла на § 1, т. 2 от ДР на Закона за администрацията, но същите са регламентирани в ЗВСН (чл. 180, ал. 4) и съответно в Тарифа за таксите, които се събират от Изпълнителната агенция по лозата и виното, като за тях са съобразени всички изисквания, регламентирани с Методиката за определяне на разходоориентиран размер на таксите по чл. 7а от ЗОАРАКСД. Лабораторните анализи представляват дейност, предоставяна от ИАЛВ. 
Към настоящият момент, поради липса на друга възможност, предоставянето на посочените лабораторни анализи e единствено чрез регламентирането на държавни такси в Тарифа за таксите, които се събират от Изпълнителната агенция по лозата и виното по реда на ЗВСН. 
Административната тежест ще се повиши както за юридическите лица, така и за физическите лица, регистрирани като гроздо- и винопроизводители, съгласно ЗВСН, като предвижданите разходи ще са несъществени от гледна точка на техния размер. Стойността на извършваните лабораторни анализи отбелязва нарастване със среден коефициент 1,29. Изчислено е финансово въздействие върху държавния бюджет на предложения проект за приемане на Тарифата за таксите, които се събират по Закона за виното и спиртните напитки от Изпълнителна агенция по лозата и виното, като очаквания размер на приходите, които ще постъпят допълнително в държавния бюджет в годишен размер е 35 200 евро.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


Извършването на лабораторни анализи по искане на физически и юридически лица, няма характер на административна услуга, регламентирана със закон или подзаконов нормативен акт.
Към настоящия момент, поради липса на друга възможност, предоставянето на посочените лабораторни дейности могат да бъдат предоставяни единствено чрез регламентирането на държавни такси в Тарифата за таксите, които се събират от Изпълнителна агенция по лозата и виното по ЗВСН.
Размерът на таксите е в съответствие с необходимите материално-технически и административни разходи, за извършване на съответната дейност и е определен по Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им. За всяка предложена такса е разработена план-сметка за нейното формиране.
Размерът на таксите включва направените преки и непреки разходи, свързани с предоставянето на съответните дейности и услуги на физически или юридически лица. Всички преки и непреки разходи, които могат да бъдат пряко свързани с предоставянето на услугата са посочени в стойността на услугата, а тези за които не е възможно е възприет принципа за пропорционално разпределение на направените разходи от административния орган, който е представен като процент (%) на общо административните разходи.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не подлежи на нотификация по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.


	6.3. Създават ли се нови регистри от прилагането на препоръчителния вариант (включително по отделните проблеми)?


Не се създават нови регистри, както и не се засягат съществуващи такива. 
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.


	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Тъй като над 90% от регистрираните гроздо- и винопроизводители в Лозарския регистър попадат в нормативната категория на микро-, малките и средните предприятия, увеличението на таксите за административни услуги и лабораторни анализи ще рефлектира директно върху техния оперативен бюджет. Финансовото въздействие ще варира спрямо индивидуалния обем на продукцията и честотата на заявяване на услугите (издаване на сертификати, анализи за износ), но се оценява като напълно несъществено от гледна точка на общия им годишен оборот (под 9 евро средно на субект на година). Актът не въвежда нови регулаторни режими или административни ограничения за МСП.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани специфични потенциални рискове. 
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.
Съгласно чл. 26 от Закона за нормативните актове Проектът на Постановление на Министерския съвет за приемане на Тарифа за таксите, които се събират от Изпълнителната агенция по лозата и виното ще бъде публикуван за обществено обсъждане на Портала за обществени консултации (strategy.bg) и на интернет страницата на Министерство на земеделието и храните за законоустановения срок от 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5.

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
План-сметки и калкулации за извършване на физикохимичен и микробиологичен анализ на продуктите, съгласно чл. 180, ал. 1 от ЗВСН. Анализите се осъществяват от двете акредитирани лаборатории на ИАЛВ – в София и Пловдив.
Приложете необходимата допълнителна информация и документи.

	11. Информационни източници:
1. Закон за виното и спиртните напитки (2012 г.); 
2. Тарифа за таксите, които се събират от Изпълнителната агенция по лозата и виното (2022 г.);
3. Методика за изчисляване на таксите по Тарифата за таксите, които се събират по Закона за виното и спиртните напитки от Изпълнителна агенция по лозата и виното;
4. Информационна система (ИС) „Лозарски регистър“. 
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорен за извършването на частичната предварителна оценка на въздействието:

Име и длъжност:

